બેજિંગ : બરફના તોફાનોએ ઉત્તર ચીનના મોટા ભાગના વિસ્તારોને તેની ઝપટમાં લઈ લીધા છે. બેજિંગ, તિઆન્જીન, હેબેઈ પ્રાંત અને મોંગોલિયા સ્વાયત્ત પ્રદેશમાં વાહન વ્યવહાર ખોરવાઈ ગયો છે. વિમાનસેવા અટકાવી દેવાઈ હતી અને બુલેટ ટ્રેનોની ગતિ ધીમી પડી ગઈ હતી. બેજિંગમાં ગઈકાલે શહેરની શેરીઓ પરથી બરફ દૂર કરવા માટે હજારો લોકો અને સેંકડો વાહનોને કામે લગાડવામાં આવ્યા હતા. જ્યારે બેજિંગ ઈન્ટરનેશનલ એરપોર્ટ પર લગભગ ૩૦૦ ફ્લાઈટ્સ રદ કરવામાં આવી હતી.